钦定古今图书集成/理学汇编/学行典/第011卷 > 何塘阴阳管见 > 《第十一章》
## 钦定古今图书集成/理学汇编/学行典/第011卷 > 何塘阴阳管见 > 《第十一章》

或曰：“张子之《正蒙》何如？”曰：“太虚即气，太虚不能不聚
而为万物，万物不能不散而为太虚。聚则离明得施，
而有形可见，散则离明不得施，而无形不可见。不可
因其可见，始谓之有；因其不可见，遂谓之无。故谓圣
人不言有无，言有无为诸子之陋，此其书之大指也。
殊不知造化之道，阳为神，阴为形。形聚则可见，散则
不可见”，神无聚散之迹，故终不可见。今夫人之知觉
运动，皆神之所为也，是岂有形而可见乎？观人则造
化之妙可知矣。张子之论，盖以意见窥测而未至者
也。